Document ID: /roh_data/filtered/fineweb-2-filterrobots_roh.jsonl.gz/33594

Agil e versà sofla Nils Wogram in seis instrumaint e fa sortir suns e tuns da tuot aigna taimpra – la posauna bod sco beatbox. O lura as referischa’l explicitamaing a stils da jazz da plü bod. Bojan Z suna be virtuosità sün seis instrumaint sco sch’el füss pianist, percussiunist e bassist in üna. Ils duos musikers as guettan, s’avicineschan, as cuntradischan – e s-chaffischan insembel spazis sonors plains d’energia. Lur savair rich e varià tils dà la pussibiltà da schlargiar stils musicals ils plü differents e da tils cular a nouvas fuormas – e da far alvantar üna musica singulara ed unica.